Otta Bednářová

Otta Bednářová, rodená Šmirousová (* 18. jún 1927, Praha† 5. september 2023, Praha) bola česká disidentka, novinárka, spisovateľka, scenáristka, spoluzakladateľka VONS, televízna a rozhlasová redaktorka. Výrazná osobnosť jedného z najsledovanejších televíznych seriálov šesťdesiatych rokov 20. storočia, Zvědavá kamera.

Život 
Po maturite na reálnom gymnáziu v Prahe nastúpila do Česko-slovenského rozhlasu (1950), kde pracovala ako redaktorka do roku 1963, keď sa začala angažovať ako redaktorka a scenáristka Čs. televízie, stala sa jednou z tvorkýň relácie Zvědavá kamera. Jej oblasťami v rozhlase, ale aj televízii boli kritika spoločenských deformácií, sociálna tematika a občianske práva. V roku 1979 bola odsúdená s Havlom, Uhlom, Bendom a Dienstbierom na 3 roky za svoje postoje voči režimu. Po novembri 1989 stála Otta Bednářová pri zrode Výboru dobrej vôle Olgy Havlovej. V 2017 jej vyšla kniha Jak jsme hledali obrazy (prózy a jiné texty z let 19681988) (ISBN 978-80-7474-207-1).

V roku 1997 prevzala od Václava Havla Rad Tomáša Garrigua Masaryka tretej triedy.

V roku 2010 vyšla kniha autorky Jarmily Cysařovej Já prostě nemohu žít jinak, venovaná osudom tejto disidentky.

Referencie

Literatúra

Externé odkazy 
 Otta Bednářová na stránkach Paměť národa

Zdroj 
 

Českí spisovatelia
Českí scenáristi
Českí novinári
Pracovníci Československého rozhlasu
Pracovníci Československej televízie
Disidenti
Signatári Charty 77
Členovia VONS
Nositelia Radu T. G. Masaryka
Osobnosti z Prahy